Alexandre Benalla

Alexandre Benalla (Évreux, 8 de setembre de 1991) es un responsable de seguretat de personalitats politicas francés. Lo comportament violent e las infraccions judiciàrias d'aqueste emplegat, e pròche, del president francés Emmanuel Macron durant divèrses eveniments en 2018 son estadas a la basa de l'Afar Benalla. L'escandal comencèt de créisser lo 18 de julh de 2018 tre que l'afar venguèt mediatizat a partir de las revelacions del jornal francés Le Monde. Dins l'encastre d'aquel afar es condemnat en 2021 en primièra instància, e en 2023 en apèl, a tres ans d'empresonament dont un an fèrm jos braçalet electronic.

 Biografia 
En 2009, s'inscriguèt en licéncia de drech a l'Universitat de Rouen-Normandie e l'acabèt en 2013.
Foguèt integrat posteriorament al ministèri d'Arnaud Montebourg qu'i faguèt lo menaire del ministre. Pasmens i demorèt pas qu'una setmana qu'aprèp un accident de veitura, que ne voliá fugir, foguèt bandit que se considerèt que s'agissiá d'una fauta professionnala.